_:ncfca26aea7954d65bafaf0416734c48dxb0
<http://schema.org/articleBody>
"Den norske fodboldklub Molde stod for et af torsdagens mest opsigtsvækkende resultater i premiererunden i Europa League.På udebane vandt Molde med 3-1 over Fenerbahce. Tyrkerne var uden den danske midterforsvarer Simon Kjær, der er ude med en skade. Fenerbahce stillede med de tidligere Manchester United-stjerner Nani og Robin van Persie i startopstillingen, men det var ikke nok mod det gæstende hold. Tommy Høiland bragte Molde foran 1-0 på et straffespark efter 36 minutter, men Nani fik udlignet kort før pausen. I anden halvleg scorede Mohamed Elyounoussi og Martin Linnes til de meget overraskende slutcifre. Mohamed Elyounoussi blev i øvrigt udvist seks minutter før tid. Dermed har Molde tre point efter en kamp i gruppe A, mens Fenerbahce er uden point."
<https://www.avisen.dk/nordmaend-chokerer-simon-kjaers-klub-med-sejr-i-ista_344886.aspx>